**Retningslinjer - Fond for menighetshus i Birkenes menighet**

**FONDETS NAVN:**

Fond for menighetshus i Birkenes menighet.

**FONDETS FORMÅL:**

Fondets midler skal anvendes til bygging av et menighetshus, fortrinnsvis i Birkeland sentrum. Dette omfatter også utarbeidelse av tegninger og kalkyler for bygget. I tillegg kan midlene anvendes til innkjøp av inventar og utstyr.

Dersom det ikke blir aktuelt å bygge eget menighetshus, kan fondets midler disponeres til innredning, inventar og utstyr i leide lokaler.

**FONDETS STYRE:**

Menighetsrådet i Birkenes menighet er fondsstyre. Regnskapsfører er daglig leder i menigheten.

**FONDETS KAPITAL:**

Fondet er et gavefond som mottar testamentariske gaver og andre bidrag. Det kan også opprettes en egen givertjeneste for fondet og det kan avholdes basarer og dugnader til inntekt for fondet og dets formål.

Fondet knyttes til menighetens drifts-konto i Birkenes Sparebank. Det er mulig å vippse til fondet.

**FONDETS REGNSKAP OG REVISJON:**

Regnskapet for fondet føres på ansvar «1060 Menighetshus» under menighetens regnskap.

Regnskapet revideres av menighetens revisor.

**ENDRING AV FONDETS RETNINGSLINJER:**

Fondets retningslinjer kan endres av menighetsrådet med 2/3 flertall.

**AVVIKLING AV FONDET:**

Menighetsrådet kan avvikle fondet med 2/3 flertall.

Ved avvikling skal fondets midler disponeres til menighetsbyggende aktiviteter.

Retningslinjene er vedtatt av Birkenes menighetsråd i møte den 6. februar 2024.